## Návrh

## Zákon

z ...................2014,

**ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície**

Národná rada Slovenskej republiky sa uzniesla na tomto zákone:

# Čl. I

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č.178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 201/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č.491/2008 Z. z., zákona č. 445/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z. a zákona č. 80/2013 Z. z. sa mení a dopĺňa takto:

1. V § 14 ods. 1 písmeno d) znie:

„d) je zdravotne a telesne spôsobilý na výkon služby,“.

2. V § 14 ods. 1 sa za písmeno d) vkladá nové písmeno e), ktoré znie:

„e) je duševne spôsobilý na výkon služby,“.

Doterajšie písmená e) až i) sa označujú ako písmená f) až j).

3. V § 14 ods. 4 sa slová „písm. g) až i)“ nahrádzajú slovami „písm. h) až j)“.

4. V § 14 ods. 8 sa slová „písm. a) až d) a f)“ nahrádzajú slovami „písm. c), d) a g)“.

5. V § 14a ods. 1 sa slová „písm. d) a e)“ nahrádzajú slovami „písm. d) až f)“.

6. § 189 sa dopĺňa písmenom j), ktoré znie:

„j) ak tak ustanoví zákon.“.

7. Za § 287h sa vkladá nový §287i, ktorý vrátane nadpisu znie:

**„§ 287i  
Prechodné ustanovenie  
k úpravám účinným od 31. marca 2014**

Osobe, ktorú pred 31. marcom 2014 minister prijal do služobného pomeru na plnenie úloh na úseku kriminálneho spravodajstva podľa § 14 ods. 8 účinného do 30. marca 2014 a po 30. marci 2014 by ju minister prijať do služobného pomeru na uvedenom úseku podľa § 14 ods. 8 v znení účinnom od 31. marca 2014 prijať nemohol, sa služobný pomer skončí dňom 31. marca 2014.“.

# Čl. II

Tento zákon nadobúda účinnosť 31. marca 2014.